
II. IZMJENA POZIVA NA DOSTAVU PONUDA

Naručitelj: DOK-ING d.o.o., Slavonska avenija 22G, 10000 Zagreb
Predmet nabave: Nabava opreme i radova u sklopu promicanja mjera energetske učinkovitosti tvrtke DOK-ING d.o.o.
Evidencijski broj nabave: OPR 1/2022
Sukladno točki 1.2. Osoba ili služba zadužena za kontakt Poziva na dostavu ponuda od dana 29. travnja 2022. godine, tijekom roka za dostavu ponuda zainteresirani gospodarski subjekti mogu zahtijevati dodatne informacije u vezi s Pozivom na dostavu ponuda. Dodatne informacije bit će objavljene bez navođenja podataka o podnositelju zahtjeva na internetskoj stranici www.strukturnifondovi.hr, gdje je objavljen i Poziv na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda). Ako Naručitelj za vrijeme roka za dostavu ponuda mijenja Poziv na dostavu ponuda, osigurat će dostupnost izmjena svim zainteresiranim gospodarskim subjektima na istom mjestu na kojem je objavljen osnovni Poziv na dostavu ponuda. Rok za dostavu ponude je potrebno primjereno produljiti (za minimalno 5 dana računajući od dana objave izmjene) ako je rok za dostavu ponude kraći od 5 (pet) dana od dana objave izmjene.

Naručitelj dana 16. svibnja 2022. godine zaprima upit gospodarskog subjekta kako slijedi:
[bookmark: m_-3134319101299565509__Hlk101464829]„Vezano za predmetni natječaj „Nabava opreme i radova u sklopu promicanja mjera energetske učinkovitosti tvrtke DOK-ING d.o.o2., molim Vas da nam ili otključate troškovnike i omogućite nam pristup takvim troškovnicima ili da samo proširite stupce u troškovnicima kako bi ukucane cijene bile vidljive, naime u nekim stavkama nam nije vidljiva cijena kad ju upišemo, vidi se ukupna rekapitulacija, ali u samoj stavci, odnosno redu/stupcu je znak #####, jer je stupac preuski.“


Naručitelj daje odgovor na zaprimljeni upit kako slijedi: 
Naručitelj mijenja Prilog II. Troškovnik na način da proširuje kolone „Jedinična cijena“ te „Iznos“ u svim listovima dokumenta, a sve s ciljem kako bi upisani iznosi bili vidljivi. 

Shodno navedenome, Naručitelj objavljuje novu verziju Priloga II. Troškovnik pod nazivom „03 Prilog II_Troskovnik_V2“.

Ostali dijelovi Troškovnika ostaju nepromijenjeni. 

U slučaju da ponuditelj dostavi Troškovnik u kojem nisu vidljive jedinična i ukupna cijena pojedine stavke, tj. u slučaju da iste nisu zaokružene na dvije decimale sukladno točki 2.7. Troškovnik Poziva na dostavu ponuda, Naručitelj će takav Troškovnik, to jest ponudu, smatrati ponudom koja je suprotna odredbama ovog Poziva na dostavu ponuda te će ponuda biti odbijena. 

Sukladno navedenome, Naručitelj objavljuje II. izmjenu Poziva na dostavu ponuda. 

[bookmark: _Hlk488232929]Kako ova izmjena Poziva na dostavu ponuda utječe na rok dostave ponuda, novi rok za dostavu ponuda je 23. svibnja 2022. godine do 13:00 sati. Ostale odredbe Poziva na dostavu ponuda se   n e   m i j e nj a j u.


STRUČNO POVJERENSTVO ZA NABAVU

Zagreb, 16. svibnja 2022. godine

